# Benedictus IX

### Wikipedia

Paavi Benedictus IX (n. 1012 - ehkä 1055, 1065 tai 1085) hallitsi vuosina 1032–1044, 1045 ja 1047–1048. Oikealta nimeltään hän oli Theophylactus. Hän oli Tusculumin kreivin Albrekt III:n poika ja paavi Benedictus VIII:n ja paavi Johannes XIX:n veljenpoika. Theopylactuksen isä hankki pojalleen paaviuden, joka myönnettiin tälle lokakuussa 1032 Johannes XIX:n kuoltua.

On väitetty, että Benedictus ei olisi ollut kuin kahdentoista, kun hänestä tuli paavi. Jotkut lähteet väittävät hänen olleen vain yhdentoista ikäinen. Jos nämä väitteet ovat totta, hän olisi kaikkien aikojen nuorin paavi. Todennäköisesti hän oli kuitenkin 18–20-vuotias. Koska hänen tarkkaa syntymäaikaansa ei tiedetä, voidaan varmuudella sanoa vain, että hän on ollut eräs nuorimmista paaveista.

Benedictus ei ollut lainkaan sovelias paavin virkaan. Hän vietti varsin hurvittelevaa elämää, vaikka olikin teologisissa näkemyksissän ja tavanomaisissa kirkon toimissa täysin ortodoksinen. Vuonna 1036 hänet pakotettiin pois Roomasta ja tarvitsi keisari Konrad II:n tukea palatakseen. Tammikuussa 1044 hänet pakotettiin taas lähtemään kaupungista ja hänen tilalleen tuli Sylvester III, jota joskus pidetään vastapaavina. Benedictuksen joukot palasivat huhtikuussa ja karkottivat hänen kilpailijansa.

Kesäkuussa Benedictus luopui virastaan mahdollisesti halunaan mennä naimisiin. Hän myi paikkansa kummisedälleen pappi John Gratianille (mahdollisesti yli 650 kilosta kultaa). Gratianista tuli paavi Gregorius VI toukokuussa 1045. Ilmeisesti Benedictus pian katui kauppaa ja palasi yrittääkseen suistaa Gregoriuksen vallasta. Myös Sylvester III palasi vaatimuksineen. Benedictus valloitti Rooman ja pysyi valtaistuimella kesäkuuhun 1046 asti. Kuningas Henrik III puuttui asioihin ja joulukuussa 1046 Sutriumin kirkolliskokouksessa, johon Benedictus ei osallistunut, Benedictukselta ja Sylvesteriltä riistettiin heidän asemansa ja Gregoriusta kehotettiin eroamaan. Saksalaisesta piispa Suidgerista tuli paavi Klemens II. Benedictus ei hyväksynyt tätä, ja kun Klemens II kuoli lokakuussa 1047, Benedictus palasi marraskuussa. Hänet kuitenkin karkotettiin heinäkuussa 1048 ja Poppo Bressanonelaisesta tuli Klemensin seuraaja Damasus II. Vuonna 1049 Benedidctus ei suostunut vastaamaan syytteisiin kirkollisten virkojen myynnistä ja hänet julistettiin pannaan.

Benedictuksen kohtalo on epäselvä. Hän on saattanut luovuttaa valtataistelun ja kuolla vuonna 1065 Grottaferratan luostarissa. Toisten lähteiden mukaan hän kuoli vuonna 1085. Paavi Pyhä Leo IX on saattanut poistaa hänen pannansa. Erään tiedon mukaan hän jatkoi tuen etsimistä paluutaan varten, mutta kuoli tammikuussa 1055 tai 1065.

Edeltäjä: Johannes XIX, Sylvester III, Klemens II | Luettelo paaveista | Seuraaja: Sylvester III, Gregorius VI, Damasus II

Haettu osoitteesta http://fi.wikipedia.org../../../b/e/n/Benedictus_IX_8777.html

Luokka: Paavit

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Basa Jawa
- Català
- Česky
- Deutsch
- English
- Español
- Français
- 한국어
- Italiano
- Magyar
- Nederlands
- Polski
- Português
- Русский
- Svenska
- 中文